

**Výzva na účasť na prípravných trhových konzultáciách pre plánované verejné obstarávanie na predmet zákazky:**

**Rekonštrukcia jedálne a kuchyne –**

**dodávka a montáž gastro technologického zariadenia**

(ďalej len „plánovaná zákazka“)

(podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ďalej len „ZVO“)

**Identifikácia verejného obstarávateľa:**

Názov organizácie: Národná banka Slovenska

Adresa sídla: Imricha Karvaša 1, 813 25 Bratislava, Slovenská republika

IČO: 30 844 789

Internetová adresa (URL): [www.nbs.sk](http://www.nbs.sk)

Profil verejného obstarávateľa (URL): <https://www.uvo.gov.sk/profily/-/profil/pdetail/8643>

Webové sídlo NBS: [https://nbs.sk/o-narodnej-banke/verejne-obstaravanie/ptk](https://nbs.sk/o-narodnej-banke/verejne-obstaravanie/pripravne-trhove-konzultacie/)

Kontaktná osoba: Ing. Katarína Ftáčniková

E-mail: katarina.ftacnikova@nbs.sk

Telefón: +421 2 5787 1226

(ďalej ako „verejný obstarávateľ“ alebo „NBS“)

Národná banka Slovenska (ďalej len „NBS“) ako verejný obstarávateľ podľa § 7 ods.1 písm. d) zákona o verejnom obstarávaní týmto informuje relevantné hospodárske subjekty o uskutočnení prípravných trhových konzultácií (ďalej len „PTK“) za účelom získania informácií pre stanovenie objektívnych parametrov a požiadaviek na vyššie uvedený predmet zákazky.

NBS vyzýva hospodárske subjekty na účasť na PTK zverejnených dňa **2.12.2024** na webovom sídle NBS.

**Účel PTK:**

* príprava a informovanie hospodárskych subjektov na relevantnom trhu o plánovanej zákazke,
* získanie informácií od hospodárskych subjektov na relevantnom trhu týkajúcich sa možných riešení požiadaviek vo vzťahu k opisu predmetu plánovanej zákazky,
* overenie jednoznačnosti, úplnosti a nestrannosti požiadaviek na opis predmetu plánovanej zákazky u skúsených hospodárskych subjektov na relevantnom trhu tak, aby následné zadanie zákazky podporovalo otvorenú hospodársku súťaž,
* zistenie ďalších dôležitých skutočností, týkajúcich sa plánovaného verejného obstarávania tak, aby boli dodržané princípy verejného obstarávania a aby sa plánovaného verejného obstarávania zúčastnil čo najväčší počet oprávnených hospodárskych subjektov pôsobiacich na relevantnom trhu.

**Priebeh PTK a spôsob komunikácie:**

Účastníci PTK zašlú vyplnený prihlasovací formulár k PTK (Príloha č. 1 tejto výzvy), ktorým potvrdia svoj záujem o účasť na PTK a svoje odpovede na otázky (Príloha č. 3 tejto výzvy) **do 12.12.2024 do 10:00 hod.** na emailovú adresu: katarina.ftacnikova@nbs.sk.

**Poskytnuté dokumenty:**

Bližšie informácie o predmete PTK sa nachádzajú v samostatných prílohách tejto výzvy, predovšetkým v prílohe č. 2\_Gastrotechnológia\_ZTI\_ELI\_projekt\_dokumentácia k PTK.

**Požiadavky kladené na účastníkov, ktorí sa chcú zúčastniť PTK:**

Verejný obstarávateľ sa s ohľadom na vedomosti a skúsenosti relevantných subjektov, ktoré sa chcú zúčastniť prípravných trhových konzultácií rozhodol zverejniť nasledujúce požiadavky:

* rozhodnutie zúčastniť sa na konzultáciách musí byť slobodné a vážne;
* samotných PTK sa budú môcť zúčastniť len účastníci a/alebo ich zástupcovia, ktorí sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona o verejnom obstarávaní);
* zúčastnená osoba na PTK sa preukáže poverením od osoby oprávnenej konať za účastníka.
Toto poverenie musí byť predložené spolu s prihlasovacím formulárom, ktorý tvorí prílohu č. 1 tejto výzvy.

**Lehota zaslania odpovedí:**

Účastníci PTK zašlú svoje odpovede na otázky do **12.12.2024 do 10:00 hod.** na e-mailovú adresu kontaktnej osoby.

**Ďalšie informácie:**

Účasť v PTK **nevylučuje** zapojenie sa hospodárskeho subjektu do pripravovaného verejného obstarávania a hospodársky subjekt, ktorý sa zapojí do PTK sa môže zapojiť aj do pripravovaného verejného obstarávania a predložiť ponuku.

Všetky náklady a výdavky spojené s účasťou na PTK znáša účastník bez akéhokoľvek finančného nároku voči verejnému obstarávateľovi.

Verejný obstarávateľ pripúšťa, že v prípade, ak sa to zo získaných informácií v procese prípravných trhových konzultácií bude javiť ako účelné, budú prípravné trhové konzultácie pokračovať aj ďalším kolom či kolami, prípadne ďalšou písomnou komunikáciou s účastníkmi, ktorí vznesú pripomienky prípadne otázky.

Verejný obstarávateľ týmto vyhlasuje, že v spojitosti s PTK prijme primerané opatrenia v takom rozsahu, aby nedošlo k narušeniu hospodárskej súťaže.

Verejný obstarávateľ zverejnil dokumenty a bližšie informácie k PTK, ktoré sú voľne prístupné
na webovom sídle NBS na adrese <https://www.nbs.sk/sk/verejne-obstaravanie/ptk>.

V Bratislave, dňa 2.12.2024

**Prílohy:**

Príloha č. 1 – Prihlasovací formulár

Príloha č. 2 – Gastrotechnológia\_ZTI\_ELI\_projekt\_dokumentácia k PTK

Príloha č. 3 – Okruh otázok